《戏答山人赵颍忆山居》
宋代·李复

绿发年来改，相看忆去频。
青山不厌客，黄屦自迷尘。
耳冷泉声淡，松残药灶贫。
白云他日见，应问世间春。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。